પણ મા ને કદાચ આ વાતનો ઘણો ઊંડો આઘાત લાગ્યો હતો. એ વધુ બીમાર રેહવા લાગ્યા. અંશુમન આવા સમયે પણ ઓફીસ છોડીને આવવા તૈયાર ન હતા ! અને આખરે બે મહિના બાદ મા એ તેમના અંતિમ શ્વાસ લીધા ! અને મેં મારા જીવનમાંથી ફરી એક વખત મા ની છત્રછાયા ગુમાવી ! પણ મને આઘાત તો ત્યારે લાગ્યો જયારે અંશુમને, મા ના મોત માટે મને જવાબદાર ગણાવી ! એનું કહેવું હતું કે, મેં મા ના અંતિમ દિવસોમાં તેમનો બરાબર ખ્યાલ ન રાખ્યો, એટલે આ બધુ થયું ! માનું છું હું, કે ભૂલ મારી પણ હશે… પણ એણે… એણે શું કર્યું !? દિલ્હીમાં બેસી રહી ફોન પર જ મા ના હાલેવહાલ પૂછ્યા, બસ એટલું જ ને..!?